Magyar startup zárt 20 millió dolláros befektetési kört

20 millió dollár befektetést kapott a mesterséges intelligenciával támogatott, főleg kamerákra épülő megoldásokat szállító AImotive, ezzel Európa legjobban feltőkésített önvezető autó startupja lett – jelentette be a társaság. A korábbi befektetésekkel együtt így az AImotive tőke ereje 75 millió dollár – azaz 23 milliárd forint – fölé emelkedett. A befektetési kört a scaleupok finanszírozására specializálódott Lead Ventures vezette és a Széchenyi Tőkealapkezelő Zrt. illetve a korábbi körök nemzetközi befektetői csatlakoztak.